**Výzva na predkladanie žiadostí o poskytnutie prostriedkov mechanizmu na podporu obnovy a odolnosti**

**Základné údaje**

**Vykonávateľ: Ministerstvo zdravotníctva Slovenskej republiky**

**Názov výzvy: „Finančná podpora pre nových a existujúcich poskytovateľov všeobecnej ambulantnej starostlivosti na zriadenie všeobecných ambulancií v nedostatkových oblastiach“**

**Kód výzvy: 11I01-21-V08**

**Komponent**: 11\_Moderná a dostupná zdravotná starostlivosť

**Názov investície**: Investícia 1\_Podpora otvárania nových ambulancií primárnej starostlivosti

**Schéma** Opatrenie má lokálny charakter (Príloha č. 3 - Test lokálneho vplyvu)

**pomoci:**

**Zdroj financovania:** Plán obnovy a odolnosti Slovenskej republiky v súlade so zákonom č. 368/2021 Z. z.. o

mechanizme na podporu obnovy a odolnosti a o zmene a doplnení niektorých zákonov v znení neskorších predpisov

*Cieľ: Zvýšenie potrebnej kapacity verejnej minimálnej siete poskytovateľov všeobecnej ambulantnej starostlivosti v nedostatkových okresoch prostredníctvom finančnej kompenzácie nákladov na zriadenie a prevádzkovanie všeobecnej ambulancie počas jej prvého roka pre nových a existujúcich poskytovateľov.*

.....................................................................................

minister zdravotníctva Slovenskej republiky

1. Formálne náležitosti
	1. Identifikačné údaje a kontaktné údaje vykonávateľa:

Názov vykonávateľa: Ministerstvo zdravotníctva Slovenskej republiky

Adresa vykonávateľa: Limbová 2, P.O.BOX 52, 837 52 Bratislava 37

Kontaktné údaje vykonávateľa: sekcia implementácie Plánu obnovy a odolnosti a reforiem

 Email: planobnovy@health.gov.sk

Web: <http://www.health.gov.sk/?Plan-obnovy-a-odolnosti>

**1.2 Trvanie výzvy**

**Vyhlásenie výzvy**: **30. 9. 2022**

Uzavretie výzvy: Vykonávateľ uzavrie výzvu na predkladanie žiadostí o poskytnutie prostriedkov mechanizmu (ďalej len „výzva“) po vyčerpaní alokovaných prostriedkov mechanizmu určených na vykonávanie Plánu obnovy a odolnosti SR (ďalej len „prostriedky mechanizmu“) vyčlenených na výzvu s kódom 11I01-21-V08 alebo do 31.07.2023, podľa toho, ktorá z uvedených skutočností nastane skôr.

Informácia o uzavretí výzvy bude zverejnená na webovom sídle vykonávateľa prostredníctvom webového linku <http://www.health.gov.sk/?Plan-obnovy-a-odolnosti>.

**1.3 Indikatívna výška prostriedkov mechanizmu určených na výzvu:**

Indikatívna výška celkových prostriedkov mechanizmu vyčlenených na výzvu s kódom **11I01-21-V08** predstavuje **10 252 188 EUR bez DPH.**

Vykonávateľ je v súlade s § 15 ods. 7 zákona č. 368/2021 Z. z. o mechanizme na podporu obnovy a odolnosti a o zmene a doplnení niektorých zákonov (ďalej aj „zákon o mechanizme“), oprávnený kedykoľvek v priebehu trvania výzvy zmeniť indikatívnu výšku prostriedkov mechanizmu vyčlenených na výzvu. Prípadná zmena indikatívnej výšky finančných prostriedkov alokovaných na výzvu, vrátane zdôvodnenia tejto zmeny bude zverejnená na webovom sídle <http://www.health.gov.sk> v časti Plán obnovy - <http://www.health.gov.sk/?Plan-obnovy-a-odolnosti>.

**1.4 Forma poskytovaných prostriedkov**

Poskytovanie prostriedkov mechanizmu nenávratným spôsobom v súlade s § 12 ods. 2 a § 14 zákona o mechanizme formou príspevku na zabezpečenie verejnej minimálnej siete poskytovateľov všeobecnej ambulantnej starostlivosti poskytovaného spôsobom a za podmienok uvedených v tejto výzve.

**1.5 Miesto a spôsob podania žiadosti o poskytnutie prostriedkov mechanizmu:**

V súlade s § 16 zákona o mechanizme žiadateľ predkladá žiadosť o poskytnutie prostriedkov mechanizmu (ďalej len „ŽoPPM“) na základe výzvy, spôsobom a za podmienok určenými touto výzvou.

ŽoPPM sa predkladá písomne:

**a) elektronicky**

* na e-mailovú adresu vykonávateľa: mzsr.podatelna@health.gov.sk, kde prosím uviesť do predmetu správy: „Výzva Plánu obnovy a odolnosti s kódom 11I01-21-V08“

alebo

* prostredníctvom e-schránky: ŽoPPM spolu s prílohami, ak má aktivovanú elektronickú schránku v zmysle zákona č. 305/2013 Z. z. o elektronickej podobe výkonu pôsobnosti orgánov verejnej moci a o zmene a doplnení niektorých zákonov v znení neskorších predpisov (ďalej aj „zákon o e-Governmente“). Elektronické podanie sa podáva do elektronickej schránky MZ SR na Ústrednom portáli verejnej správy (ďalej ako „e-schránka MZ SR“) s elektronickou doručenkou, prostredníctvom portálu [www.slovensko.sk](http://www.slovensko.sk).

alebo

v prípade, ak z  technických príčin nie je možné elektronické podanie ŽoPPM, žiadateľ podá dokumentáciu

**b) listinne (osobne, cez podateľňu MZ SR alebo poštou)**

**Ministerstvo zdravotníctva Slovenskej republiky**

sekcia implementácie Plánu obnovy a odolnosti a reforiem

Limbová 2, P. O. BOX 52

837 52 Bratislava 37

ŽoPPM odovzdaná na poštovú, resp. inú prepravu, (napr. prostredníctvom kuriéra) najneskôr v posledný deň uzávierky výzvy; v prípade osobného doručenia žiadosti (s prílohami) musí byť do podateľne poskytovateľa doručená najneskôr v posledný deň jej uzávierky.

Predkladaná listinná podoba ŽoPPM, spolu so všetkými prílohami musí byť označená nasledovne:

|  |
| --- |
| Obálka musí byť viditeľne a čitateľne označená kódom výzvy **,, 11I01-21-V08“** a nápisom **,,NEOTVÁRAŤ – ŽoPPM**“ |

**1.6 Iné formálne náležitosti:**

**Časový harmonogram podania žiadosti o poskytnutie prostriedkov mechanizmu**

Žiadateľ môže predložiť ŽoPPM kedykoľvek od vyhlásenia výzvy na predkladanie ŽoPPM, až do vyčerpania finančnej alokácie alebo jej uzatvorenia, resp. podľa toho ktorá skutočnosť nastane skôr a **vždy podľa platných podmienok výzvy**.

**Spôsob komunikácie s vykonávateľom**

Informácie týkajúce sa tejto výzvy môžu žiadatelia získať od Sekcie implementácie Plánu obnovy a odolnosti a reforiem MZ SR na webovej adrese: <https://www.health.gov.sk/?Plan-obnovy-a-odolnosti>, alebo na e-mailovej adrese: planobnovy@health.gov.sk.

Záväzný charakter majú informácie zverejnené na webovom sídle <http://www.health.gov.sk> formou odkazu <https://www.health.gov.sk/?Plan-obnovy-a-odolnosti>, ako aj informácie poskytnuté elektronickou a listinnou formou.

**Informácie poskytnuté telefonicky alebo ústne nie je možné považovať za záväzné a odvolávať sa na ne.**

**Vykonávateľ neposkytuje v procese posúdenia ŽoPPM žiadne informácie o jeho priebehu až do ukončenia tohto procesu.** Žiadateľom odporúčame priebežne sledovať webový odkaz <https://www.health.gov.sk/?Plan-obnovy-a-odolnosti>, kde budú v prípade potreby zverejňované aktuálne informácie súvisiace s vyhlásenou výzvou.

2. Obsahové náležitosti

* 1. Spôsob posúdenia žiadosti o poskytnutie prostriedkov mechanizmu

Žiadateľ predkladá vykonávateľovi ŽoPPM na základe vyhlásenej výzvy. Doručením ŽoPPM vykonávateľovi začína proces posúdenia ŽoPPM podľa zákona o mechanizme.

**2.1.1 Posúdenie žiadosti o poskytnutie prostriedkov mechanizmu**

Do procesu posudzovania bude zaradená len ŽoPPM predložená v súlade s bodom 1.5. tejto výzvy.

**Vykonávateľ vykoná posúdenie ŽoPPM z hľadiska požadovanej formy, úplnosti a časového hľadiska podanej ŽoPPM v súlade s výzvou a dokumentmi, na ktoré sa výzva odvoláva.**

V súlade s § 16 ods. 3 zákona o mechanizme, ak ŽoPPM **nie je úplná**, môže vykonávateľ žiadať vo výzve na doplnenie aj o poskytnutie vysvetlení týkajúcich sa ŽoPPM. Ak žiadosť neumožňuje posúdiť splnenie podmienok poskytnutia prostriedkov mechanizmu (ďalej aj „podmienky PPM“), alebo ak neumožňuje posúdiť ŽoPPM  spôsobom určeným touto výzvou, vyzve vykonávateľ žiadateľa na doplnenie ŽoPPM v lehote 5 pracovných dní. Lehotu na doplnenie uvedie vykonávateľ vo výzve na doplnenie. Žiadateľ zašle doplnenie v lehote uvedenej vo výzve na doplnenie chýbajúcich náležitostí. V prípade, ak žiadateľ nezašle doplnenie alebo nezašle doplnenie v stanovenej lehote, Vykonávateľ žiadateľovi zašle oznámenie o nesplnení podmienok PPM.

Výzvu na doplnenie ŽoPPM je vykonávateľ oprávnený žiadateľovi doručiť formou:

1. Listinnej zásielky prostredníctvom pošty alebo kuriérom
2. Elektronickej zásielky do elektronickej schránky žiadateľa
3. Elektronickej zásielky do emailu uvedeného žiadateľom v časti II. ŽoPPM

Lehota na prevzatie zásielky žiadateľom je 5 pracovných dní od uloženia zásielky v elektronickej schránke alebo na pošte, resp. pri doručení kuriérom. V prípade jej neúspešného pokusu o doručenie do stanovenej lehoty sa považuje táto zásielka za doručenú. Vzhľadom na uvedené, upozorňujeme žiadateľov, aby zabezpečili prevzatie výziev na doplnenie chýbajúcich náležitostí ŽoPPM v lehote 5 pracovných dní odo dňa neúspešného pokusu o doručenie.

V prípade elektronickej zásielky doručovanej do emailu uvedeného žiadateľom v časti II. ŽoPPM sa táto zásielka resp. výzva na doplnenie považuje za doručenú v deň jej odoslania vykonávateľom. Lehota na doplnenie je 10 pracovných dní odo dňa odoslania zásielky.

Písomnosť zasielaná žiadateľovi v listinnej podobe sa považuje za doručenú, ak je doručovaná na žiadateľom uvedenú adresu bode II. ŽoPPM (kontaktná osoba pre komunikáciu na strane žiadateľa), a to aj v prípade, ak žiadateľ písomnosť neprevzal, pričom za deň doručenia písomnosti sa považuje deň, kedy došlo k:

1. uplynutiu úložnej (odbernej) lehoty písomnosti zasielanej poštou druhou stranou,
2. odopretiu prijatia písomnosti, v prípade odopretia prevziať písomnosť doručovanú poštou alebo osobným doručením,
3. vráteniu písomnosti odosielateľovi, v prípade vrátenia zásielky späť (bez ohľadu na prípadnú poznámku „adresát neznámy“).

Ak sa v procese posudzovania vyskytnú otázky, vykonávateľ vyzve žiadateľa na doplnenie, resp. vysvetlenie, pričom platí vyššie uvedený postup.

V prípade doplnenia náležitostí požadovaných vo výzve na doplnenie ŽoPPM v súlade s podmienkami PPM výzvy je ŽoPPM postúpená na posúdenie splnenia podmienok PPM. V prípade, ak ŽoPPM po doplnení nespĺňa podmienky poskytnutia prostriedkov mechanizmu vyplývajúce z výzvy, žiadateľovi je zaslané oznámenie o nesplnení podmienok PPM.

Na základe posúdenia ŽoPPM vykonávateľ identifikuje tie ŽoPPM, ktoré **splnili** podmienky poskytnutia prostriedkov mechanizmu a ŽoPPM, ktoré **nesplnili** podmienky poskytnutia prostriedkov mechanizmu. Zo všetkých žiadostí vykonávateľ vytvorí zoznam žiadateľov, ktorí splnili a ktorí nesplnili stanovené podmienky touto výzvou a zverejní obidva zoznamy na svojom webovom sídle.

Žiadateľ je prostredníctvom oznámenia o splnení, resp. nesplnení podmienok poskytnutia prostriedkov mechanizmu informovaný o výsledku procesu posúdenia.

**Oznámenie o splnení podmienok poskytnutia prostriedkov mechanizmu nezakladá právny nárok na poskytnutie prostriedkov mechanizmu**. Proti posúdeniu nesplnenia podmienok poskytnutia prostriedkov mechanizmu je možné podať písomné námietky podľa § 17 zákona o mechanizme do 6 pracovných dní od doručenia oznámenia o nesplnení podmienok PPM.

**2.1.2 Overenie splnenia podmienok poskytnutia prostriedkov mechanizmu**

Po posúdení ŽoPPM z hľadiska jej doručenia spôsobom a za podmienok určenými vo výzve posudzuje vykonávateľ ŽoPPM z hľadiska splnenia podmienok PPM. Overenie splnenia podmienok PPM určených touto výzvou sa vykonáva zástupcom vykonávateľa, a to posúdením súladu ŽoPPM s podmienkami PPM uvedenými v bode 3. tejto výzvy.

Zo všetkých ŽoPPM, ktoré prešli posúdením a splnili podmienky PPM Vykonávateľ vytvorí poradie žiadateľov, ktorí splnili podmienky PPM. Poradie Vykonávateľ tvorí v súlade so Zoznamom okresov a obcí s alokovaným príspevkom uvedenom v prílohe č. 4 (ďalej len „Zoznam“) a to tak, že:

* ŽoPPM, ktorá splnila podmienky PPM Vykonávateľ priradí ku konkrétnemu miestu realizácie aktivity (okres alebo obec) uvedeného v Zozname a
* ku každému miestu realizácie aktivity (okresu alebo obec) podľa Zoznamu vytvára poradie ŽoPPM, ktoré splnili podmienky PPM na dané miesto realizácie aktivity. Poradie sa vytvára vždy podľa najskoršej doručenej úplnej ŽoPPM , ktorá spĺňa podmienky PPM.
* pri vytváraní poradia žiadateľov platí, že ŽoPPM na konkrétnu obec alebo okres podľa Zoznamu sa posudzujú samostatne, resp. navzájom nezávisle.

Žiadateľ je prostredníctvom oznámenia o splnení, resp. nesplnení podmienok poskytnutia prostriedkov mechanizmu informovaný o výsledku overenia splnenia podmienok PPM nasledovne:

* Ak ŽoPPM spĺňa podmienky PPM podľa výzvy, vykonávateľ oznámi túto skutočnosť žiadateľovi. Samotné oznámenie o splnení podmienok poskytnutia prostriedkov mechanizmu nezakladá nárok na poskytnutie prostriedkov mechanizmu.
* Žiadateľovi, ktorému vykonávateľ oznámil splnenie podmienok PPM určených vo výzve a ktorý sa vo vytvorenom poradí umiestnil na mieste, na ktoré možno v závislosti od dostupnosti prostriedkov mechanizmu ešte poskytnúť prostriedky mechanizmu vykonávateľ bezodkladne zašle návrh zmluvy podľa [§ 14](https://www.slov-lex.sk/pravne-predpisy/SK/ZZ/2021/368/20220719#paragraf-14) zákona o mechanizme.
* Žiadateľovi, ktorého ŽoPPM splnila všetky podmienky PPM, avšak alokácia prostriedkov mechanizmu výzvy nie je dostatočná z dôvodu vyčerpania alokovaného počtu príspevkov na daný okres alebo obec (resp. žiadateľovi, ktorému vykonávateľ oznámil splnenie podmienok PPM určených vo výzve a ktorý sa umiestnil na mieste, na ktoré nemožno v závislosti od dostupnosti prostriedkov mechanizmu na účel určený vo výzve poskytnúť prostriedky mechanizmu) vykonávateľ  túto skutočnosť uvedie v oznámení o splnení podmienok poskytnutia prostriedkov mechanizmu, s tým že  z toho dôvodu nie je možné so žiadateľom uzatvoriť zmluvu o poskytnutí prostriedkov mechanizmu a jeho ŽoPPM bude zaradená do rezervného zoznamu (viď bod 4.4. tejto výzvy).

Práva a povinnosti vykonávateľa a prijímateľa v súvislosti s poskytnutím prostriedkov mechanizmu, pravidlá financovania, termíny, míľniky, ciele a ďalšie záväzné podmienky, ktoré vyplynú zo ŽoPPM. budú uvedené v zmluve o poskytnutí prostriedkov mechanizmu a jej prílohách. Vzor návrhu zmluvy o poskytnutí prostriedkov mechanizmu je neoddeliteľnou Prílohou č. 2 tejto výzvy.

Pri posudzovaní ŽoPPM vykonávateľ uplatňuje v súlade s § 16 ods. 5 zákon a o mechanizme: **princíp nediskriminácie, princíp transparentnosti, princíp hospodárnosti, princíp efektívnosti, princíp účelnosti, princíp účinnosti a zákaz konfliktu záujmov.**

3. Podmienky poskytnutia prostriedkov mechanizmu

Podmienky PPM predstavujú súbor podmienok posudzovaných vykonávateľom v procese posudzovania ŽoPPM.

**3.1 Podmienky oprávnenosti žiadateľa**

Na účely tejto výzvy sa za prostriedky mechanizmu rozumie príspevok na zabezpečenie verejnej minimálnej siete poskytovateľov všeobecnej ambulantnej starostlivosti  v zmysle § 6e ods. 1 zákona č. 578/2004 Z. z. o poskytovateľoch zdravotnej starostlivosti, zdravotníckych pracovníkoch, stavovských organizáciách v zdravotníctve a o zmene a doplnení niektorých zákonov (ďalej len „zákon o poskytovateľoch“) poskytovaný spôsobom a v súlade s podmienkami tejto výzvy, t. j. postupom poskytovania prostriedkov mechanizmu v zmysle zákona o mechanizme (ďalej len „príspevok“).

| **P. č.** | **Podmienka PPM**  | **Popis podmienky**  | **Forma preukázania a spôsob overenia** |
| --- | --- | --- | --- |
| 1 | **Podmienka oprávnenosti žiadateľa**  | O príspevok môže požiadať subjekt, ktorým je: **1. lekár** so špecializáciou v špecializačnom odbore všeobecné lekárstvo alebo lekár so špecializáciou v špecializačnom odbore pediatria, ktorému bol vydaný číselný kód zdravotníckeho pracovníka, ktorý:1. pred tým, ako požiadal o poskytnutie príspevku, nevykonával v okrese, pre ktorý žiada príspevok, zdravotnícke povolanie podľa § 3 ods. 4 písm. a) až c) zákona o poskytovateľoch u poskytovateľa všeobecnej ambulantnej starostlivosti vo vyššom ako polovičnom úväzku v priemere počas 36 mesiacov\* bezprostredne predchádzajúcich dňu podania žiadosti ,2.36 mesiacov\* pred dňom podania žiadosti o príspevok nevykonával zdravotnícke povolanie podľa § 3 ods. 4 písm. a) až c) zákona o poskytovateľoch u poskytovateľa všeobecnej ambulantnej starostlivosti vo vyššom ako polovičnom úväzku v priemere v okrese, ktorý je podľa klasifikácie okresov zverejnenej [na webovej stránke MZ SR](https://www.health.gov.sk/?Zoznam-okresov-alokovany-prispevok-VA), podľa § 5d ods. 1 písm. c) zákona o poskytovateľoch, klasifikovaný rovnakým alebo vyšším stupňom ohrozenia podľa § 5d ods. 2 zákona o poskytovateľoch ako okres, pre ktorý sa uchádza o príspevok,3.nebol počas 36 mesiacov\* bezprostredne predchádzajúcich dňu podania žiadosti odborným zástupcom u poskytovateľa zdravotnej starostlivosti, ktorému zdravotná poisťovňa v tom čase vypovedala zmluvu o poskytovaní zdravotnej starostlivosti z dôvodu porušenia tejto zmluvy alebo ktorému samosprávny kraj zrušil povolenie na prevádzkovanie všeobecnej ambulancie z dôvodov podľa § 19 ods. 1 písm. c) a d) zákona o poskytovateľochalebo**2.** **poskytovateľ** všeobecnej ambulantnej starostlivosti, ak pri podaní žiadosti preukáže splnenie podmienok podľa písmena a) za lekára so špecializáciou v špecializačnom odbore všeobecné lekárstvo alebo lekára so špecializáciou v špecializačnom odbore pediatria, ktorému bol vydaný číselný kód zdravotníckeho pracovníka, ktorý bude u tohto poskytovateľa všeobecnej ambulantnej starostlivosti vykonávať zdravotnícke povolanie podľa § 3 ods. 4 písm. a) až c) zákona o poskytovateľoch; na tohto lekára sa vzťahujú ustanovenia odsekov 9 a 10 zákona o poskytovateľoch.\* Podmienka 36 mesiacov sa nevzťahuje na čas špecializačného štúdia ani na čas zastupovania v zmysle § 79 ods. 1 písm. j) zákona o poskytovateľoch.  | **Forma preukázania:**Subjekty označené v bode 1. tejto podmienky predložia k ŽoPPM osobitné prílohy:- doklad o získaní špecializácie v špecializačnom odbore všeobecné lekárstvo alebo doklad o získaní špecializácie v špecializačnom odbore pediatria,- dekrét o pridelení číselného kódu zdravotníckeho pracovníka pre špecializáciu v špecializačnom odbore všeobecné lekárstvo alebo pre špecializáciu v špecializačnom odbore pediatria, ktorý mu vydal úrad pre dohľad nad zdravotnou starostlivosťou, - súhrnné čestné vyhlásenie žiadateľa - lekára, kde subjekt:1. v bode 8 čestným vyhlásením preukáže zámer byť odborným zástupcom a jediným spoločníkom spoločnosti, ktorá získa povolenie na zriadenie všeobecnej ambulancie,2. v bode 9 čestne vyhlási, že počas 36 mesiacov\* bezprostredne predchádzajúcich dňu podaniu žiadosti o príspevok nevykonával v okrese, pre ktorý žiada príspevok, zdravotnícke povolanie podľa [§ 3 ods. 4 písm. a) až c](https://www.slov-lex.sk/pravne-predpisy/SK/ZZ/2004/578/20220401#paragraf-3.odsek-4.pismeno-a)) zákona o poskytovateľoch u poskytovateľa všeobecnej ambulantnej starostlivosti vo vyššom ako polovičnom úväzku,3. v bode 10 čestne vyhlási, že počas 36 mesiacov\* bezprostredne predchádzajúcich dňu podania jeho žiadosti o príspevok nevykonával zdravotnícke povolanie vo vyššom ako polovičnom úväzku v priemere podľa [§ 3 ods. 4 písm. a) až c](https://www.slov-lex.sk/pravne-predpisy/SK/ZZ/2004/578/20220401#paragraf-3.odsek-4.pismeno-a)) zákona o poskytovateľoch u poskytovateľa všeobecnej ambulantnej starostlivosti v okrese, ktorý je podľa klasifikácie okresov zverejnenej [na webovej stránke MZ SR](https://www.health.gov.sk/?Zoznam-okresov-alokovany-prispevok-VA), podľa [§ 5d ods. 1 písm. c)](https://www.slov-lex.sk/pravne-predpisy/SK/ZZ/2004/578/20220401#paragraf-5d.odsek-1.pismeno-c) zákona o poskytovateľoch, klasifikovaný rovnakým alebo vyšším stupňom nedostatku ako okres, pre ktorý sa uchádza o príspevok, s uvedením všetkých poskytovateľov zdravotnej starostlivosti, u ktorých v bezprostredne prechádzajúcich 36 mesiacoch vykonával zdravotnícke povolanie podľa [§ 3 ods. 4 písm. a) až c](https://www.slov-lex.sk/pravne-predpisy/SK/ZZ/2004/578/20220401#paragraf-3.odsek-4.pismeno-a)) zákona o poskytovateľoch,4. v bode 11 čestne vyhlási, že počas 36 mesiacov\* bezprostredne predchádzajúcich dňu podania jeho žiadosti o príspevok nebol odborným zástupcom u poskytovateľa zdravotnej starostlivosti, ktorému zdravotná poisťovňa počas toho obdobia vypovedala zmluvu pre porušenie zmluvy alebo ktorému samosprávny kraj zrušil povolenie na prevádzkovanie všeobecnej ambulancie z dôvodov podľa [§ 19 ods. 1 písm. c)](https://www.slov-lex.sk/pravne-predpisy/SK/ZZ/2004/578/20220401#paragraf-19.odsek-1.pismeno-c) a [d)](https://www.slov-lex.sk/pravne-predpisy/SK/ZZ/2004/578/20220401#paragraf-19.odsek-1.pismeno-d) zákona o poskytovateľoch.Subjekty označené v bode 2. tejto podmienky predložia k ŽoPPM osobitné prílohy:- fotokópia povolenia na prevádzkovanie zdravotníckeho zariadenia právoplatného v čase podania žiadosti v súlade s:* § 11 ods. 2 zákona o poskytovateľoch , kde povolenia na prevádzkovanie zdravotníckych zariadení vydáva v rámci preneseného výkonu štátnej správy samosprávny kraj,
* § 11 ods. 4 zákona o poskytovateľoch, kde povolenie vydáva MZ SR ak je na vydanie povolenia príslušný viac ako jeden samosprávny kraj

- menovací dekrét alebo iný doklad o menovaní osoby, ktorá vystupuje ako štatutárny orgán poskytovateľa,- doklad o získaní špecializácie v špecializačnom odbore všeobecné lekárstvo alebo dokladu o získaní špecializácie v špecializačnom odbore pediatria, za lekára, ktorý bude u tohto poskytovateľa vykonávať zdravotnícke povolanie podľa § 3 ods. 4 písm. a) až c) zákona o poskytovateľoch,- dekrét o pridelení číselného kódu zdravotníckeho pracovníka pre špecializáciu v špecializačnom odbore všeobecné lekárstvo alebo pre špecializáciu v špecializačnom odbore pediatria, ktorý mu vydal úrad pre dohľad nad zdravotnou starostlivosťou, za lekára, ktorý bude u tohto poskytovateľa vykonávať zdravotnícke povolanie podľa § 3 ods. 4 písm. a) až c) zákona o poskytovateľoch,- súhrnné čestné vyhlásenie žiadateľa – poskytovateľa - súhrnné čestné vyhlásenie lekára, ktorý bude u tohto poskytovateľa vykonávať zdravotnícke povolanie podľa § 3 ods. 4 písm. a) až c) zákona o poskytovateľoch, kde lekár:1. čestne vyhlási, že počas 36 mesiacov\* bezprostredne predchádzajúcich dňu podania žiadosti o príspevok nevykonával v okrese, pre ktorý žiada príspevok, zdravotnícke povolanie podľa [§ 3 ods. 4 písm. a) až c](https://www.slov-lex.sk/pravne-predpisy/SK/ZZ/2004/578/20220401#paragraf-3.odsek-4.pismeno-a)) zákona o poskytovateľoch u poskytovateľa všeobecnej ambulantnej starostlivosti vo vyššom ako polovičnom úväzku,2. čestne vyhlási, že počas 36 mesiacov\* bezprostredne predchádzajúcich dňu podania jeho žiadosti o príspevok nevykonával zdravotnícke povolanie vo vyššom ako polovičnom úväzku v priemere podľa [§ 3 ods. 4 písm. a) až c](https://www.slov-lex.sk/pravne-predpisy/SK/ZZ/2004/578/20220401#paragraf-3.odsek-4.pismeno-a)) zákona o poskytovateľoch u poskytovateľa všeobecnej ambulantnej starostlivosti v okrese, ktorý je podľa klasifikácie okresov zverejnenej [na webovej stránke MZ SR](https://www.health.gov.sk/?Zoznam-okresov-alokovany-prispevok-VA), podľa [§ 5d ods. 1 písm. c)](https://www.slov-lex.sk/pravne-predpisy/SK/ZZ/2004/578/20220401#paragraf-5d.odsek-1.pismeno-c) zákona o poskytovateľoch, klasifikovaný rovnakým alebo vyšším stupňom nedostatku ako okres, pre ktorý sa uchádza o príspevok, s uvedením všetkých poskytovateľov zdravotnej starostlivosti, u ktorých v prechádzajúcich 36 mesiacoch vykonával zdravotnícke povolanie podľa [§ 3 ods. 4 písm. a) až c](https://www.slov-lex.sk/pravne-predpisy/SK/ZZ/2004/578/20220401#paragraf-3.odsek-4.pismeno-a)) zákona o poskytovateľoch,3. čestne vyhlási, že počas 36 mesiacov\* bezprostredne predchádzajúcich dňu podaniu jeho žiadosti o príspevok nebol odborným zástupcom u poskytovateľa zdravotnej starostlivosti, ktorému zdravotná poisťovňa počas toho obdobia vypovedala zmluvu pre porušenie zmluvy alebo ktorému samosprávny kraj zrušil povolenie na prevádzkovanie všeobecnej ambulancie z dôvodov podľa [§ 19 ods. 1 písm. c)](https://www.slov-lex.sk/pravne-predpisy/SK/ZZ/2004/578/20220401#paragraf-19.odsek-1.pismeno-c) a [d)](https://www.slov-lex.sk/pravne-predpisy/SK/ZZ/2004/578/20220401#paragraf-19.odsek-1.pismeno-d) zákona o poskytovateľoch.**Spôsob overenia:** subjekty podľa bodu 1. a 2. tejto podmienky, vykonávateľ overí prostredníctvom údajov vo formulári ŽoPPM, predložených povinných osobitných príloh k ŽoPPM a údajov z registra povolení a evidencie úväzkov lekárov poskytnutých príslušným samosprávnym krajom na základe vyžiadania Vykonávateľa. |
| 2 | **Podmienka, že osoba fyzická alebo právnická a/ani osoba, ktorej štatutárny orgán, alebo člen štatutárneho orgánu alebo iná osoba konajúca v jej mene nebola právoplatne odsúdená za trestný čin subvenčného podvodu, za trestný čin poškodzovania finančných záujmov EÚ, trestný čin machinácií pri verejnom obstarávaní a verejnej dražbe, trestný čin prijímania úplatku, trestný čin podplácania, trestný čin nepriamej korupcie alebo trestný čin prijatia a poskytnutia nenáležitej výhody**  | V súlade s § 13 ods. 4 zákona o mechanizme nie je možné poskytnúť prostriedky mechanizmu osobe, ktorá bola právoplatne odsúdená za trestný čin subvenčného podvodu, trestný čin poškodzovania finančných záujmov Európskej únie, trestný čin machinácií pri verejnom obstarávaní a verejnej dražbe, trestný čin prijímania úplatku, trestný čin podplácania, trestný čin nepriamej korupcie alebo trestný čin prijatia a poskytnutia nenáležitej výhody.Prostriedky mechanizmu nemožno poskytnúť ani právnickej osobe, ktorej štatutárny orgán alebo člen štatutárneho orgánu alebo iná osoba konajúca v jej mene riadiaceho orgánu alebo dozorného orgánu boli právoplatne odsúdený za trestný čin subvenčného podvodu, trestný čin poškodzovania finančných záujmov Európskej únie, trestný čin machinácií pri verejnom obstarávaní a verejnej dražbe, trestný čin prijímania úplatku, trestný čin podplácania, trestný čin nepriamej korupcie alebo trestný čin prijatia a poskytnutia nenáležitej výhody.Na účely tejto výzvy môže právnickú osobu zastupovať iba jej štatutárny orgán. | **Forma preukázania:** Originál výpisu z registra trestov nie starší ako 3 mesiace v listinnej podobe v zalepenej obálke, kde za:- lekára (subjekt v bode 1 podmienky PPM č. 1)- za osobu/osoby vystupujúce ako štatutárny orgán alebo člen štatutárneho orgánu alebo iná osoba konajúca v mene právnickej osoby(subjekt v bode 2 podmienky PPM č. 1),alebo elektronicky ako dokument so zaručenou konverziou podľa osobitného predpisu.**Spôsob overenia:** * vykonávateľ overí splnenie danej podmienky prostredníctvom výpisu z registra trestov predloženého žiadateľom. V prípade, že vykonávateľ nebude disponovať výpisom z registra trestov zo strany žiadateľa, vykonávateľ vyzve žiadateľa, aby predložil výpis z registra trestov, ktorý nie je starší ako 30 dní ku dňu doplnenia ŽoPPM.
 |
| 3 | **Podmienka zamedzenia dvojitého financovania**  | V súlade s § 13 ods. 3 zákona o mechanizme **je prijímateľ povinný predchádzať dvojitému financovaniu z prostriedkov mechanizmu a z fondov Európskej únie alebo z iných programov Európskej únie a oznamovať národnej implementačnej a koordinačnej autorite podozrenia z dvojitého financovania.** Žiadateľ na oprávnené výdavky v súlade s účelom oprávnených aktivít uvedených v projekte nemôže súčasne čerpať prostriedky na ich financovanie z iných verejných zdrojov. Výdavky, na ktoré boli v minulosti poskytnuté finančné prostriedky z verejných zdrojov, sú v rámci projektu neoprávnené. Oprávnení žiadatelia, ktorí získali finančné prostriedky z verejných zdrojov na výdavky definované v tejto výzve, môžu predložiť ŽoPPM len za podmienky, že predmetom projektu sú iba výdavky, na ktoré v minulosti nebol poskytnutý príspevok z verejných zdrojov. V prípade zistenia duplicitnej podpory z verejných zdrojov budú poskytnuté prostriedky mechanizmu vymáhané, a to aj dodatočne.  | **Forma preukázania:** *bez osobitnej prílohy* – súhrnné čestné vyhlásenie žiadateľa lekára/poskytovateľa vo formulári ŽoPPM v časti IV.**Spôsob overenia:** prostredníctvom údajov a informácií v ŽoPPM. |
| 4 | **Podmienka zákazu vedenia výkonu rozhodnutia voči žiadateľovi** | Voči žiadateľovi nie je vykonávaná exekúcia podľa exekučného poriadku alebo vedený iný výkon rozhodnutia podľa osobitných predpisov, ktorých predmetom je nútený výkon povinnosti zaplatiť peňažnú sumu v celkovej súhrnnej výške istiny za všetky takto vykonávané exekúcie alebo iné výkony rozhodnutia v sume vyššej ako 5 % prostriedkov mechanizmu požadovaných žiadateľom v podanej ŽoPPM, alebo ktorých predmetom je v jednotlivom prípade nútený výkon inej povinnosti, ktorá nespočíva v zaplatení peňažnej sumy, ak táto nepeňažná povinnosť akokoľvek priamo alebo nepriamo súvisí s projektom, ktorý je obsiahnutý v podanej ŽoPPM. Podmienka sa netýka výkonu rozhodnutia voči členom riadiacich a dozorných orgánov žiadateľa, ale je relevantná vo vzťahu k subjektu žiadateľa. Nerelevantné pre ministerstvá, ostatné ústredné orgány štátnej správy a ostatné štátne rozpočtové organizácie, štátne príspevkové organizácie a organizácie, kde je 100% vlastníkom štát.  | **Forma preukázania:** – súhrnné čestné vyhlásenie žiadateľa lekára/poskytovateľa.**Spôsob overenia:** prostredníctvom údajov a informácií v ŽoPPM, <https://oversi.gov.sk/> |

**3.2 Podmienky doručenia žiadosti o poskytnutie prostriedkov mechanizmu**

Žiadateľ je v zmysle § 16 zákona o mechanizme povinný predložiť ŽoPPM riadne, včas a spôsobom a vo forme určenými v tejto výzve.

Podmienky, ktoré musí žiadateľ splniť na to, aby bola ŽoPPM predložená riadne, včas a vo forme určenej v tejto výzve, vrátane presného procesného postupu a technicko-organizačných náležitostí pri predkladaní ŽoPPM sú uvedené nižšie v podmienkach PPM č. 5, 6, a 7.

V prípade, ak na základe posudzovania ŽoPPM vzniknú pochybnosti o pravdivosti alebo úplnosti splnenia podmienky doručenia ŽoPPM riadne, včas a vo forme určenej vykonávateľom, ten oznámi tieto pochybnosti žiadateľovi a vyzve ho, aby sa k nim písomne alebo elektronicky vyjadril v lehote stanovenej vykonávateľom v časti 2.1.1.

V prípade, ak žiadateľ nepredložil ŽoPPM riadne, včas alebo v určenej forme resp. neodstráni pochybnosti o pravdivosti alebo úplnosti splnenia podmienky doručenia ŽoPPM riadne, včas a vo forme určenej vykonávateľom, vykonávateľ v súlade s § 16 zákona o mechanizme oznámi žiadateľovi túto skutočnosť oznámením o nesplnení podmienok poskytnutia prostriedkov mechanizmu (ďalej aj „Oznámenie o nesplnení“). Voči oznámeniu o nesplnení je možné podať písomné námietky v súlade s § 16 ods. 7 zákona o mechanizme v stanovenej lehote.

| **P. č.** | **Podmienka PPM** | **Popis podmienky**  | **Forma preukázania a spôsob overenia** |
| --- | --- | --- | --- |
| 5 | **Predložiť ŽoPPM riadne** | ŽoPPM je doručená **riadne**, ak zaslaný formát umožňuje objektívne posúdenie obsahu ŽoPPM, pričom sa požaduje vypracovanie ŽoPPM na počítači, v slovenskom alebo českom jazyku a v prípade príloh predložených v inom ako slovenskom jazyku alebo českom jazyku, musí byť priložený úradný preklad do slovenského jazyka. | **Forma preukázania**: *bez osobitnej prílohy***Spôsob overenia:** overenie prostredníctvom overenia údajov a informácií v ŽoPPM. |
| 6 | **Predložiť ŽoPPM včas**  | ŽoPPM je doručená **včas**, ak je doručená Vykonávateľovi elektronicky , najneskôr v posledný deň uzávierky výzvy. Ak žiadateľ predkladá ŽoPPM v listinnej podobe, rozhodujúci je dátum odovzdania ŽoPPM osobne na podateľni vykonávateľa alebo dátum podania na poštovú prepravu, ktorý nesmie byť neskorší ako deň uzávierky výzvy, uvedený pre oba spôsoby predloženia v kapitole 1.2 tejto výzvy. Za **dátum doručenia** najneskôr v posledný deň uzávierky výzvy sa považuje:* dátum doručenia do e-schránky MZ SR s elektronickou doručenkou,
* dátum doručenia do e-mailovej schránky MZ SR, kedy je elektronická správa k dispozícii, prístupná na e-mailovom serveri slúžiacom na prijímanie elektronickej pošty (resp. deň, kedy príde odosielateľovi správy potvrdenie o úspešnom doručení zásielky, alebo v prípade, ak nie je objektívne z technických dôvodov možné nastaviť automatické potvrdenie o úspešnom doručení zásielky, je to deň, kedy bola elektronická správa odoslaná odosielateľom),
* dátum odovzdania listinnej podoby ŽoPPM osobne do podateľneMZ SR,
* dátum podania ŽoPPM na poštovú prepravu, resp. inú prepravu (napr. zasielanie prostredníctvom kuriéra).
 | **Forma preukázania**: *bez osobitnej prílohy,* resp. doklad o odovzdaní ŽoPPM najneskôr v deň uzávierky výzvy na poštovú prepravu**Spôsob overenia:** overenie prostredníctvom overenia údajov a informácií v ŽoPPM |

|  |  |  |  |
| --- | --- | --- | --- |
| 7 | **Predložiť ŽoPPM v určenej forme** | ŽoPPM je doručená **vo forme** určenej vykonávateľom (vzor formulára žiadosti, viď príloha č. 1) a odoslaná elektronicky, alebo predložená v listinnej forme, spolu so všetkými povinnými prílohami, ktoré sú neoddeliteľnou súčasťou tejto výzvy a v súlade s § 16 zákona o mechanizme. | **Forma preukázania**: *bez osobitnej prílohy***Spôsob overenia:** overenie prostredníctvom overenia údajov a informácií v ŽoPPM. |

**3.3 Podmienky vyplývajúce z osobitných predpisov**

|  |  |  |  |
| --- | --- | --- | --- |
| **P. č.** | **Podmienka PPM**  | **Popis podmienky**  | **Forma preukázania a spôsob overenia** |
| 8 | **Podmienky týkajúce sa štátnej pomoci a vyplývajúce zo schém štátnej pomoci/pomoci de minimis**  | **ŽoPPM bude v rámci posúdenia oprávnenosti aktivít posúdená voči pravidlám štátnej pomoci a v súlade s oprávnenými aktivitami uvedenými v tejto výzve. V prípade, že aktivita uvedená v rámci ŽoPPM nie je v súlade s oprávnenými aktivitami výzvy, takáto aktivita nebude podporená.** Žiadateľ/prijímateľ si je zároveň vedomý, že štátnou pomocou sa v tejto súvislosti rozumie každá pomoc v akejkoľvek forme, ktorú poskytuje na hospodársku činnosť alebo v súvislosti s ním poskytovateľ priamo alebo nepriamo z prostriedkov štátneho rozpočtu, zo svojho rozpočtu alebo z vlastných zdrojov podniku, pričom však nezáleží na právnej forme žiadateľa/prijímateľa a spôsobe jeho financovania.Na konkrétny projekt predložený na základe tejto výzvy, v ktorej pôjde o podporu zabezpečenia minimálnej siete poskytovateľov všeobecnej ambulantnej starostlivosti, sa pravidlá štátnej pomoci/pomoci de minimis nebudú vzťahovať iba v prípade, ak sa preukáže, že má čisto lokálny vplyv a nebude mať vplyv na vnútorný obchod medzi členskými štátmi EÚ. Uvedené sa preukazuje vyplnením testu lokálneho vplyvu, ktorý je prílohou č. 3 tejto výzvy, na posúdenie lokálneho vplyvu projektu a vylúčenie štátnej pomoci/pomoci de minimis pre podporený projekt formou zodpovedania a posúdenia otázok uvedených v teste lokálneho vplyvu. Jednotlivé otázky majú charakter vylučujúceho kritéria alebo informatívneho kritéria. Test sa vypĺňa pre každý projekt samostatne. | **Forma preukázania**: *Príloha č. 3 - test lokálneho vplyvu* **Spôsob overenia:** prostredníctvom údajov a informácií v ŽoPPM, jej príloh a verejne dostupných elektronických systémov a databáz. |

**3.3.1 Ďalšie podmienky vyplývajúce z osobitných predpisov**

|  |  |  |  |
| --- | --- | --- | --- |
| **P. č.** | **Podmienka PPM**  | **Popis podmienky**  | **Forma preukázania a spôsob overenia** |
| 9 | **Podmienka neporušenia zákazu nelegálneho zamestnávania štátneho príslušníka tretej krajiny** | Žiadateľ preukazuje, že neporušil zákaz nelegálnej práce a nelegálneho zamestnávania štátneho príslušníka tretej krajiny za obdobie 5 rokov bezprostredne predchádzajúcich dňu podania ŽoPPM (Zákon č. 82/2005 Z. z. o nelegálnej práci a nelegálnom zamestnávaní o zmene a doplnení niektorých zákonov).  | **Forma preukázania**: – súhrnné čestné vyhlásenie žiadateľa lekára/poskytovateľa.**Spôsob overenia:** prostredníctvom údajov a informácií uvedených v ŽoPPM je overovaná evidencia subjektu v zozname fyzických osôb a právnických osôb, ktoré porušili zákaz nelegálneho zamestnávania <https://www.ip.gov.sk/app/registerNZ/>. |

**3.4 Ďalšie podmienky poskytnutia prostriedkov mechanizmu**

|  |  |  |  |
| --- | --- | --- | --- |
| **P. č.** | **Podmienka PPM**  | **Popis podmienky**  | **Forma preukázania a spôsob overenia** |
| 10 | **Podmienka, že žiadateľ nie je evidovaný v Systéme včasného odhaľovania rizika a vylúčenia (EDES), ako vylúčená osoba alebo subjekt** | Žiadateľ nie je evidovaný v Systéme včasného odhaľovania rizika a vylúčenia (EDES) ako vylúčená osoba alebo vylúčený subjekt (v zmysle článku 135 a nasledujúcich Nariadenia Európskeho parlamentu a Rady (EÚ, Euratom) 2018/1046 z 18. júla 2018 o rozpočtových pravidlách, ktoré sa vzťahujú na všeobecný rozpočet Únie, o zmene nariadení (EÚ) č. 1296/2013, (EÚ) č. 1301/2013, (EÚ) č. 1303/2013, (EÚ) č. 1304/2013, (EÚ) č. 1309/2013, (EÚ) č. 1316/2013, (EÚ) č. 223/2014, (EÚ) č. 283/2014 a rozhodnutia č. 541/2014/EÚ a o zrušení nariadenia (EÚ, Euratom) č. 966/2012. | **Forma preukázania:** – súhrnné čestné vyhlásenie žiadateľa lekára/poskytovateľa.**Spôsob overenia:** prostredníctvom Systému včasného odhaľovania rizika a vylúčených subjektov(<https://ec.europa.eu/budget/edes/index_en.cfm>).Systému včasného odhaľovania rizika a vylúčených subjektov - <https://www.olaf.vlada.gov.sk//system-vcasneho-odhalovania-rizika-a-vylucenia-edes/>. |

**3.5 Podmienky účelu použitia prostriedkov mechanizmu**

|  |  |  |  |
| --- | --- | --- | --- |
| **P. č.** | **Podmienka PPM**  | **Popis podmienky**  | **Forma preukázania a spôsob overenia** |
| 11 | **Podmienka oprávnenosti aktivít žiadateľa**  | Prijatím príspevku sa zároveň poskytovateľ čerpajúci príspevok **zaväzuje počas najmenej piatich roko**v odo dňa priznania príspevku:* prevádzkovať všeobecnú ambulanciu v obci alebo v okrese, pre ktorý získal príspevok
* poskytovať zdravotnú starostlivosť vo všeobecnej ambulancii najmenej v rozsahu 35 ordinačných hodín týždenne, z toho najmenej jeden deň poskytovať zdravotnú starostlivosť najmenej do 17:00 hod.,
* umožniť bezplatné objednávanie pacientov spôsobom obvyklým u poskytovateľa všeobecnej ambulantnej starostlivosti,
* ak ide o existujúceho poskytovateľa všeobecnej ambulantnej starostlivosti, zabezpečiť poskytovanie všeobecnej ambulantnej starostlivosti lekármi v súčte najmenej o jeden úväzok viac ako uviedol poskytovateľ všeobecnej ambulantnej starostlivosti vo vyhlásení podľa odseku 12 písm. b) štvrtom bode zákona o poskytovateľoch.
 | **Forma preukázania:** - súhrnné čestné vyhlásenie žiadateľa lekára/poskytovateľa, kde:  *v bode 7* preukáže zámer splniť zákonné podmienky pre získanie povolenia na zriadenie všeobecnej ambulancie a splnenie podmienok prevádzkovania všeobecnej ambulancie**Spôsob overenia:** Kontrolu plnenia podmienok vyhodnocuje priebežne MZ SR počas trvania záväzku v zmysle bodu 4.4. zmluvy o poskytnutí prostriedkov mechanizmu. |

**3.5.1 Podmienky oprávnenosti miesta realizácie investície**

|  |  |  |  |
| --- | --- | --- | --- |
| **P. č.** | **Podmienka PPM** | **Popis podmienky**  | **Forma preukázania a spôsob overenia** |
| 12 | **Podmienka, že aktivity budú realizované na oprávnenom území**  | Žiadateľ je povinný realizovať aktivity na oprávnenom území. Územná oprávnenosť realizácie projektov je na účely tejto výzvy definovaná splnením podmienok podľa: * § 5d ods.1 písm. d) zákona o poskytovateľoch, podľa ktorého MZ SR, na základe vyhodnocovania stavu siete podľa § 5 ods. 6 určí každoročne do 31. júla, pre ktoré okresy alebo obce sa poskytne príspevok a maximálny počet príspevkov v danom okrese, výšku príspevkov a zverejní metodiku rozdelenia príspevkov. V nadväznosti na vyššie uvedené MZ SR zverejní Zoznam okresov a obcí s alokovaným príspevkom na svojom webovom sídle,
 | **Forma preukázania**: formulár ŽoPPM (miesto realizácie projektu)**Spôsob overenia:**Kontrolu splnenia podmienok uvedených vo formulári ŽoPPM (miesto realizácie projektu) overuje MZ SR prostredníctvom aktuálne platného zoznamu okresov a obcí s alokovaným príspevkom.  |

**3.5.2 Podmienka časovej oprávnenosti prostriedkov mechanizmu**

|  |  |  |  |
| --- | --- | --- | --- |
| **P. č.** | **Podmienka PPM** | **Popis podmienky**  | **Forma preukázania a spôsob overenia** |
| 13 | **Časová oprávnenosť realizácie aktivít** | Časová oprávnenosť realizácie aktivít spočíva v začatí prevádzkovania ambulancie v lehotách stanovených v zmluve o poskytnutí prostriedkov mechanizmu, ktorá je neoddeliteľnou súčasťou výzvy. Vo fáze predkladania ŽoPPM žiadateľ o príspevok deklaruje záujem: * začať prevádzkovať všeobecnú ambulanciu do dvoch mesiacov od právoplatnosti povolenia, ktoré je povinný predložiť v zmysle zmluvy o poskytnutí prostriedkov mechanizmu v stanovenej lehote a tiež v tejto lehote preukázať orgánu príslušnému na vydanie povolenia a ministerstvu zdravotníctva splnenie personálneho zabezpečenia a materiálno-technického vybavenia zdravotníckeho zariadenia.
 | **Forma preukázania**: – súhrnné čestné vyhlásenie žiadateľa lekára/poskytovateľa kde v bode 12. deklaruje svoj záujem začať prevádzkovať všeobecnú ambulanciu do dvoch mesiacov od právoplatnosti povolenia **Spôsob overenia**: overenie prostredníctvom overenia údajov a informácií v ŽoPPM |

**4. Informácie pre žiadateľa**

**4.1 Poskytnutie prostriedkov mechanizmu**

**4.1.1 Uzavretie zmluvy o poskytnutí prostriedkov mechanizmu**

So žiadateľmi, ktorým bolo zaslané Oznámenie o splnení PPM podľa § 16 ods. 8 zákona o mechanizme uzavrie MZ SR zmluvu o poskytnutí prostriedkov mechanizmu v súlade s § 14 zákona o mechanizme (ďalej len „zmluva o PPM“), vzor ktorej je neoddeliteľnou prílohou č. 2 tejto výzvy.

Právny nárok na poskytnutie prostriedkov mechanizmu vzniká nadobudnutím účinnosti zmluvy o poskytnutí prostriedkov mechanizmu podľa odseku 1, resp. prostriedky mechanizmu sa prijímateľovi vyplatia po splnení podmienok určených v zmluve.

Vykonávateľ zašle žiadateľom návrh zmluvy o PPM elektronicky v zmysle bodu 2.1.2 tejto výzvy. Návrh zmluvy o PPM bude zaslaný elektronicky a to aj v prípade, že žiadateľ predložil ŽoPPM iba v listinnej podobe. Za týmto účelom žiadateľ identifikuje na príslušnom mieste v ŽoPPM emailovú schránku, do ktorej mu bude návrh zmluvy doručený. V súvislosti s uzavretím zmluvy o PPM poskytuje žiadateľ vykonávateľovi súčinnosť. Poskytnutie súčinnosti súvisí okrem iného aj s povinnosťou vykonávateľa overiť zápis budúceho prijímateľa do registra partnerov verejného sektora, ak je to relevantné.[[1]](#footnote-1)

Návrh zmluvy o PPM nezašle vykonávateľ žiadateľovi, ktorý splnil podmienky poskytnutia prostriedkov mechanizmu v prípade, ak vzhľadom na poradie žiadateľa už vykonávateľ nemá disponibilné prostriedky mechanizmu na uspokojenie danej ŽoPPM (viď bod 2.1.2 tejto výzvy).

**4.1.2 Spôsob financovania**

Spôsob financovania opatrení z prostriedkov mechanizmu bude stanovený v zmluve o PPM.

**Prijímateľ bude mať povinnosť uchovať a archivovať všetky podporné dokumenty v súlade so zákonom
č. 395/2022 Z. z. o archívoch a registratúrach, pre potreby kontrol a auditov po dobu do 31. decembra 2031,
resp. počas obdobia 5 rokov od uskutočnenia poslednej platby finančnej podpory zo strany EK, podľa toho ktorá skutočnosť nastane neskôr.**

**4.1.3 Finančný príspevok z prostriedkov mechanizmu**

Výška finančného príspevku z prostriedkov mechanizmu (ďalej len „príspevok“) je 100% oprávnených výdavkov na oprávnené aktivity ŽoPPM.

Výška príspevku je diferencovaná v závislosti od typu územno-správnej jednotky. Žiadateľ v ŽoPPM uvedie, či príspevok žiada na úrovni okresu (miesto prevádzkovania všeobecnej ambulancie v rámci okresu uvedeného v aktuálnom zozname) alebo na úrovni obce (miesto prevádzkovania všeobecnej ambulancie v konkrétnej obci uvedenej v aktuálnom zozname) podľa aktuálneho zoznamu okresov a obcí s alokovaným príspevkom, ktorý predstavuje neoddeliteľnú Prílohu č. 4 tejto výzvy.

**Celková suma príspevku alokovaného na úroveň okresu: 50 000 EUR**

**Celková suma príspevku alokovaného na úroveň obce: 60 624 EUR**

**Minimálna výška príspevku alokovaného na úroveň okresu: 20 000 EUR** (za predpokladu splnenia podmienok na poskytnutie 1. časti príspevku).

**Minimálna výška príspevku alokovaného na úroveň obce: 24 250 EUR** (za predpokladu splnenia podmienok na poskytnutie 1. časti príspevku).

**Maximálna výška príspevku alokovaného na úroveň okresu: 50 000 EUR**

**Maximálna výška príspevku alokovaného na úroveň obce: 60 624 EUR**

**Disponovanie právoplatným povolením na prevádzkovanie všeobecnej ambulancie poskytovateľom všeobecnej ambulantnej starostlivosti je hlavnou podmienkou poskytnutia prostriedkov mechanizmu.**

Príspevok MZ SR poskytne poskytovateľovi všeobecnej ambulantnej starostlivosti najviac po dobu 12 mesiacov od predloženia potrebných dokumentov v štyroch častiach.

**Prvú časť príspevku** vo výške 40 % z celkovej sumy príspevku určenej v zmluve o PPM, MZ SR poskytne prijímateľovi po doručení právoplatného povolenia na prevádzkovanie všeobecnej ambulancie, ktoré vydal príslušný orgán podľa § 11 zákona č. 578/2004 Z. z. a súhrnného čestného vyhlásenia v prípade žiadateľa poskytovateľa (bod 2 podmienky PPM č. 1 v bode 3.1) za lekárov, ktorí vykonávajú u poskytovateľa všeobecnej ambulantnej starostlivosti zdravotnícke povolanie podľa § 3 ods. 4 písm. a) až c) zákona č. 578/2004 Z. z., ktoré je neoddeliteľnou prílohou zmluvy o PPM.

**Druhú, tretiu a štvrtú časť príspevku** z celkovej sumy príspevku určenej v zmluve o PPM, MZ SR poskytne po doručení kvartálneho oznámenia, ktoré je neoddeliteľnou prílohou zmluvy o PPM. Kvartálne oznámenie je prijímateľ povinný doručiť v elektronickej podobe do siedmich pracovných dní od konca tretieho, šiesteho a deviateho mesiaca po mesiaci, v ktorom bola poskytnutá prvá časť príspevku.

**Kvartálne oznámenie** obsahuje informáciu o:

a) aktuálnom celkovom počte kapitovaných poistencov u poskytovateľa čerpajúceho príspevok k poslednému dňu tretieho, šiesteho a deviateho mesiaca po mesiaci, v ktorom bola poskytnutá prvá časť príspevku,

b) číselných kódov lekárov a príslušnej výšky úväzkov lekárov, ktorí u poskytovateľa všeobecnej ambulantnej starostlivosti vykonávajú zdravotnícke povolanie v čase podania kvartálneho oznámenia.

**Výška príspevku jednotlivých častí príspevku**

|  |  |  |  |  |  |
| --- | --- | --- | --- | --- | --- |
| **Úroveň** | **Celková suma príspevku** | **1. časť** | **2. časť** | **3. časť** | **4. časť** |
|
| **40%** | **30%** | **20%** | **10%** |
| **okres** | **50 000 €** | 20 000 € | 15 000 € | 10 000 € | 5 000 € |
| **obec** | **60 624 €** | 24 250 € | 18 187 € | 12 125 € | 6 062 € |

**Podmienka počtu kapitovaných poistencov na poskytnutie druhej, tretej a štvrtej časti príspevku**

|  |  |  |  |  |  |
| --- | --- | --- | --- | --- | --- |
| **Typ poskytova-teľa** | **Normatívny počet kapitovaných poistencov** | **1. časť** | **2. časť** | **3. časť** | **4. časť** |
|
| predloženie povolenia | **60% z NPK** | **70% z NPK** | **90% z NPK** |
| VLD\* | 1 600 | ≤ 960 kap. poistencov | ≤ 1120 kap. poistencov | ≤ 1440 kap. poistencov |
| VLDD\*\* | 1 100 | ≤ 660 kap. poistencov | ≤ 770 kap. poistencov | ≤ 990 kap. poistencov |

*\* všeobecný lekár pre dospelých*

*\*\* všeobecný lekár pre deti a dorast*

*NPK = normatívny počet kapitovaných poistencov*

Výška normatívneho počtu kapitovaných poistencov je upravená Nariadením vlády č. 11/2022 Z. z., ktorým sa ustanovujú podrobnosti o spôsobe ustanovenia minimálnej siete poskytovateľov všeobecnej ambulantnej starostlivosti. Zmena jej výšky je považovaná za zmenu podmienok výzvy v zmysle bodu 4.3 tejto výzvy.

**Druhú časť príspevku** vo výške 30 % z celkovej sumy príspevku MZ SR vyplatí, ak počet kapitovaných poistencov u poskytovateľa k poslednému dňu tretieho mesiaca po mesiaci, v ktorom bola poskytovateľovi čerpajúcemu príspevok vyplatená prvá časť príspevku, nepresahuje 60 % normatívneho počtu kapitovaných poistencov na jedno lekárske miesto, a to do siedmich pracovných dní od predloženia dokumentov.

**Tretiu časť príspevku** vo výške 20 % z celkovej sumy príspevku MZ SR vyplatí, ak počet kapitovaných poistencov u poskytovateľa k poslednému dňu šiesteho mesiaca po mesiaci, v ktorom bola poskytovateľovi čerpajúcemu príspevok vyplatená prvá časť príspevku, nepresahuje 70 % normatívneho počtu kapitovaných poistencov na jedno lekárske miesto, a to do siedmich pracovných dní od predloženia dokumentov.

**Štvrtú časť príspevku** vo výške 10 % z celkovej sumy príspevku MZ SR vyplatí, ak počet kapitovaných poistencov u poskytovateľa k poslednému dňu deviateho mesiaca po mesiaci, v ktorom bola poskytovateľovi čerpajúcemu vyplatená prvá časť príspevku , nepresahuje 90 % normatívneho počtu kapitovaných poistencov na jedno lekárske miesto, a to do siedmich pracovných dní od predloženia dokumentov.

**Poskytovateľ nemôže čerpať ani žiadať ďalší príspevok počas trvania záväzku uvedeného v podmienke PPM č. 13.**

V prípade, že žiadateľ žiada vyšší príspevok ako je stanovený v tejto výzve, suma nad rámec uvedeného maxima bude považovaná za neoprávnenú a žiadateľ si ju bude hradiť z vlastných zdrojov.

**Prijímateľ je povinný používať poskytnuté prostriedky mechanizmu na účel, v súlade s podmienkami a v čase určenom v zmluve podľa § 14 zákona o mechanizme.**

**4.2 Zverejňovanie informácií**

Vykonávateľ zverejní na svojom webovom sídle zoznam žiadateľov, ktorí splnili/nesplnili podmienky poskytnutia prostriedkov mechanizmu. Vykonávateľ zároveň zverejní na svojom webovom sídle zoznam prijímateľov prostriedkov mechanizmu

Vykonávateľ zverejní zoznamy žiadateľov, ktorí splnili/nesplnili podmienky poskytnutia prostriedkov mechanizmu a tiež zoznam prijímateľov, v súlade so zákonom č. 18/2018 o ochrane osobných údajov a o zmene a doplnení neskorších predpisov a Nariadením Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov).

**4.3 Zmena, a zrušenie výzvy**

Vykonávateľ je v súlade s § 15 ods. 6 a 7 zákona oprávnený výzvu zmeniť alebo zrušiť. Zmeny výzvy a jej prílohy, vrátane zdôvodnenia zmien ako aj zrušenie výzvy, vrátane zdôvodnenia zrušenia budú zverejňované formou oznámenia na webovom sídle vykonávateľa https://health.gov.sk/?Plan-obnovy-a-odolnosti.

V priebehu trvania výzvy je vykonávateľ oprávnený zmeniť podmienky PPM výzvy, a to najmä, nie však len, v nadväznosti na každoročné vyhodnotenie stavu siete podľa § 5 ods. 6 zákona č. 578/2004 Z. z. o poskytovateľoch zdravotnej starostlivosti, zdravotníckych pracovníkoch, stavovských organizáciách v zdravotníctve a o zmene a doplnení niektorých zákonov v znení neskorších predpisov, v zmysle § 5d ods. 1 písm. d) a § 6e ods. 5 tohto zákona.

Informáciu o zmene výzvy vykonávateľ bezodkladne zverejní na svojom webovom sídle.

V prípade identifikácie chýb v písaní, v počtoch alebo iných zrejmých nesprávností (napr. vyplývajúce z potreby úpravy technických náležitostí vybraných vzorových formulárov príloh žiadostí o prostriedky, alebo iných častí výzvy alebo dokumentov týkajúcich sa výzvy), keď takéto zmeny nepredstavujú zmenu výzvy a o vykonaných opravách/úpravách vykonávateľ informuje žiadateľov zverejnením na svojom webovom sídle https://health.gov.sk/?Plan-obnovy-a-odolnosti.

**4.4 Rezervný zoznam ŽoPPM**

Ak ŽoPPM spĺňa podmienky PPM určené vo výzve, avšak z dôvodu nedostatku alokácie prostriedkov mechanizmu na účel určený vo výzve nebude možné so žiadateľom uzatvoriť zmluvu o PPM, vykonávateľ na základe oznámenia žiadateľom v súlade s kapitolou 2.1.2 tejto výzvy vytvorí rezervný zoznam ŽoPPM a predmetné ŽoPPM doňho zaradí.

V prípade dodatočného uvoľnenia disponibilnej alokácie prostriedkov mechanizmu (napr. neuzavretie zmluvy o PPM, odstúpenie od zmluvy o PPM a pod.), MZ SR zohľadní ŽoPPM zaradené do rezervného zoznamu podľa poradia od najskoršej doručenej úplnej ŽoPPM v súlade s bodom 2.1.2. tejto výzvy.

Prílohy

1. Vzor žiadosti o poskytnutie prostriedkov mechanizmu
2. Návrh zmluvy o poskytnutí prostriedkov mechanizmu
3. Test lokálneho vplyvu
4. Zoznam okresov a obcí s alokovaným príspevkom
1. Povinné podľa zákona o registri partnerov verejného sektora [↑](#footnote-ref-1)